Gandia presenta la programació de revetles i mascletades per a les Falles 2023
07 març 2023

## Gandia presenta la programació de revetles i mascletades per a les Falles 202307 març 2023Última actualització: 07 març 2023

![](../gestion/img/ca2f333d9ef35673ca8bc5a7416e7c65138f8946bf62dd563cfd045b7f1a2e29.jpg)  
  

El Departament d'Escena Urbana i Política Festiva de l'Ajuntament de Gandia ha presentat la programació de les diferents revetles i discomòbils que es faran al llarg de les falles de Gandia entre els dies 16 i 18 de març. Tot se celebrarà al Parc Ausiàs March, al recinte firal.

D'aquesta manera, la primera actuació tindrà lloc dijous 16 de març, a partir de les 00.00 hores amb les actuacions de l'Orquestra Lapsus, Dj Juanjo Lloret i Dj Michael G. El divendres 17 de març, a partir de les 00.30 hores serà el torn de la macro disco Mitch&Suel i el dissabte 18 de març, a partir de les 00.00 hores està prevista l'actuació del'orquestra Sideral, Dj Juanjo Lloret i Dj Michael G.

Pel que respecta a les mascletades, aquest dissabte 11 de març es llançarà la primera al barri del Grau, concretament al passeig Rosa dels Vents. Serà a les 14.00 hores, com sempre. A Gandia, a l'avinguda Marqués de Campo (davant de RENFE) seran totes les restants a les 14?hores des del dijous 16 fins al diumenge 19 de març.

Finalment, la Nit del Foc serà el divendres 17 de març a les 23.30 hores al parc Ausiàs March.